Greek Legal Document

Category: 275

Content:
17. ΠΡΟΕΔΡΙΚΟΝ ΔΙΑΤΑΓΜΑ της 1/20 Ιουν. 1934 (ΦΕΚ Α΄ 195) Περί κυρώσεως της εν Βρυξέλλαις ανταλλαγείσης δηλώσεως μεταξύ Ελλάδος και Βελγίου «περί αμοιβαίας αναγνωρίσεως των υφ’ εκατέρας των Χωρών τούτων εκδιδομένων πιστοποιητικών καταμετρήσεως των πλοίων». Έχοντες υπ’ όψει τον Νόμ. 6113 «περί κυρώσεως δηλώσεων η συμφωνιών μετά των ξένων Κρατών «περί αμοιβαίας αναγνωρίσεως πιστοποιητικών καταμετρήσεως των εμπορικών πλοίων» προτάσει των επί των Εξωτερικών και Ναυτικών Υπουργών απεφασίσαμεν και διατάσσομεν. Σελ. 88(α) Τεύχος 441-Σελ. 26 Άρθρον μόνον.-Κυρούμεν την εν Βρυξέλλαις ανταλλαγείσαν την 25ην Ιουλ. 1933 δήλωσιν μεταξύ Ελλάδος και Βελγίου «περί αμοιβαίας αναγνωρίσεως των υφ’ εκατέρας των Χωρών τούτων εκδιδομένων πιστοποιητικών καταμετρήσεως των πλοίων ης το κείμενον εις Γαλλικήν γλώσσαν και εν Ελληνική μεταφράσει παρατίθεται παρά πόδας του παρόντος. Εις τον επί των Ναυτικών Υπουργόν ανατίθεμεν την δημοσίευσιν και εκτέλεσιν του παρόντος. ΔΗΛΩΣΙΣ Ανταλλαγείσα μεταξύ Ελλάδος και Βελγίου «περί αμοιβαίας αναγνωρίσεως των υφ’ εκατέρας των Χωρών τούτων εκδιδομένων πιστοποιητικών καταμετρήσεως των πλοίων. Η Κυβέρνησις της Ελληνικής Δημοκρατίας και η Κυβέρνησις της Α.Μ. Βασιλέως των Βέλγων θεωρούσαι ότι η αυτή μέθοδος καταμετρήσεως των θαλασσοπλοούντων πλοίων (Σύστημα MOORSON) εφαρμόζεται υπό της Ελληνικής Δημοκρατίας και του Βελγικού Βασιλείου πλην διαφοράς αναγομένης εις την έκπτωσιν της χωρητικότητος της καταλαμβανομένης υπό των χώρων των διαμερισμάτων των μηχανών των δια μηχανικής προώσεως κινουμένων πλοίων, οι υπογεγραμμένοι δεόντως εξουσιοδοτημένοι προς τούτο, συνεφώνησαν τας ακολούθους διατάξεις. Άρθρ.1.-Τα ιστιοφόρα Βελγικά πλοία άτινα έχουσι καταμετρηθή συμφώνως προς τον Γενικόν Κανονισμόν της 2 Δεκ. 1897, θα γίνωνται δεκτά εις του Ελληνικούς λιμένας, ως επίσης και τα ιστιοφόρα Ελληνικά πλοία άτινα έχουσι καταμετρηθή συμφώνως προς τον Νόμον της 26 Μαρτ. 1908 (Νόμ. ΓΤΙΕ΄ αριθ. 3315) θα γίνονται δεκτά εις τους Βελγικούς λιμένας, χωρίς να υποβάλλωνται εις νέαν ενέργειαν καταμετρήσεως, θεωρουμένου ότι η καθαρά χωρητικότης αυτών η αναγραφομένη εις τα πιστοποιητικά αυτών είναι ισοδύναμος προς την καθαράν χωρητικότητα των Εθνικών πλοίων. 19.Α.ε.15-17 Αναγνώριση Ξένων καταμετρήσεων Άρθρ.2.-Η ιδία απαλλαγή από νέας καταμετρήσεως θα ισχύη και δια τα δια μηχανικής προώσεως κινούμενα πλοία άτινα έχουσι καταμετρηθή εν Βελγίω και εν Ελλάδι συμφώνως προς τους προβλεπομένους κανονισμούς. Τα πιστοποιητικά των πλοίων τούτων θα γίνωνται δεκτά αμοιβαίως καθ’ όλας αυτών τας λεπτομερείας πλην του ότι το Βέλγιον θα εφαρμόζη εις τα Ελληνικά πλοία, και η Ελλάς εις τα Βελγικά πλοία, όσον αφορά τους καταλαμβανομένους υπό των μηχανών, λεβήτων και των αποθηκών καυσίμου ύλης χώρους, τους εν εκατέρα των χωρών τούτων ισχύοντας επί των Εθνικών πλοίων κανόνας περί εκπτώσεως. Εξυπονοείται ότι εφαρμογή των κανόνων τούτων περί εκπτώσεως θα γίνεται, κατά το δυνατόν επί τη βάσει των εις τα πιστοποιητικά καταμετρήσεως αναγραφομένων ενδείξεων, ουδενός χώρου επιτρεπομένου να καταμετρηθή εκ νέου εφ’ όσον η χωρητικότης του αναγράφεται εις τα πιστοποιητικά ταύτα. Άρθρ.3.-Τα συμφώνως τω άρθρ. 41, του προμνημονευομένου γενικού κανονισμού της 2 Δεκ. 1897, εκδιδόμενα εν Βελγίω ειδικά πιστοποιητικά καταμετρήσεως κατά την Αγγλικήν μέθοδον, θεωρούνται ως εκφράζοντα την κατά τους Ελληνικούς Νόμους καθαράν χωρητικότητα και γίνονται παραδεκτά ως τοιαύτα. Εις πίστωσιν των ανωτέρω, οι υπογεγραμμένοι συνέταξαν την παρούσαν δήλωσιν, ης η ισχύς άρχεται από της ημέρας της υπογραφής αυτής. Εγένετο εις διπλούν εν Βρυξέλλαις τη 25 Ιουλ. 1933.